Mal for samarbeidsavtale mellom avtalespesialister og helseforetak/andre institusjoner

*Dette er en mal for en samarbeidsavtale mellom avtalespesialister og helseforetak/avdelinger i helseforetak/andre institusjoner som inngås i henhold til rammeavtalens § 1.3.*

*Avtalen må tilpasses det konkrete samarbeidsforholdet.*

Mellom lege………..

og Helseforetak/avdeling i helseforetak/annen institusjon………

er det inngått samarbeidsavtale i henhold til rammeavtale mellom De regionale helseforetak og Den norske legeforening om avtalepraksis for legespesialister § 1.3.

# FORMÅL

Partene er enige om å inngå et samarbeid knyttet til… Partene har felles ansvar for oppfølging av samarbeidet.

# INNHOLD

[Beskrivelse av hva samarbeidet skal omfatte. Beskrivelsen bør omfatte **hvilke typer oppgaver** knyttet til utredning og/eller behandling som skal gjennomføres hos avtalespesialist. Det vises til rammeavtalen § 1.3 der følgende eksempler nevnes: avtale om hensiktsmessig arbeidsdeling (pasientflyt/strømmer), håndtering av ventelister, fristbrudd, faglig samarbeid mellom HF avdelinger og avtalespesialister, utveksling av informasjon om kapasitet, utveksling av informasjon om felles prosedyrer og kliniske retningslinjer, deltakelse i kompetanseutvikling, rutiner for kontakt mellom legen og HF. Beskrivelsen bør videre omfatte **hvor** utredningen/behandlingen skal foregå (i praksisen eller hos HF).

**Omfang** av utredning/behandling bør være avtalt. ]

*Bruk veilederen og Rammeavtalens bestemmelser for å formulere samarbeidet på de aktuelle/enkelte punktene.*

# FINANSIERING

Inngåelse av samarbeidsavtaler innebærer som utgangspunkt ingen endringer i finansieringen av arbeidet til avtalespesialisten. Også det arbeid som utføres i henhold til denne avtalen, skal finansieres innenfor gjeldende takstsystem. Der samarbeidsavtalen innebærer oppgaver eller arbeid som ikke faller inn under takstsystemet, kan partene avtale alternativ godtgjøring.

# LØPENDE SAMARBEID

Partene skal avholde møter etter behov, hvor erfaringer og videre utvikling av samarbeidet diskuteres. Behov for justering av samarbeidsavtalen bør varsles i så god tid som mulig.

Partene må være enige om eventuelle endringer i samarbeidsavtalen og disse må formaliseres i datert og signert vedlegg til avtalen.

Det føres referat fra møtene.

# ORIENTERINGSPLIKT VED PLANLAGT FRAVÆR

Partene i samarbeidsavtalen har en gjensidig orienteringsplikt. Helseforetak og andre som inngår i RHF-ets sørge-for ansvar og som er en del av samarbeidsavtalen skal sørge for at avtalespesialisten blir orientert om større endringer i organisering og innhold/kapasitet i tjenestetilbudet som har betydning for samarbeidsavtalen.

Avtalespesialisten skal på sin side holde den annen part i samarbeidsavtalen orientert om planlagt fravær, permisjoner av en viss varighet, samt andre større endringer i eget tjenestetilbud som får betydning for samarbeidsavtalen.

# VIKAR

Vikar trer inn i samarbeidsavtalen, med mindre annet er avtalt eller der vikariatets størrelse eller lengde medfører at dette ikke er hensiktsmessig.

Avtalespesialisten plikter å varsle avtalemotpart (HF/andre institusjoner) ved inntak av vikar. Partene må i denne forbindelse avklare om vikaren skal tre inn i samarbeidsavtalen.

# VARIGHET OG OPPSIGELSE

Avtalen gjelder inntil den sies opp av en av partene, evt. bringes til opphør i forhold til andre bestemmelser som fremgår ovenfor.

Hver av partene kan si opp denne avtale med 6 måneders varslingsfrist. Oppsigelsen meddeles RHF.

Når en part sier opp sin individuelle driftstilskuddsavtale betraktes dette også som en oppsigelse av denne samarbeidsavtalen. Oppsigelsestiden er den samme som for driftsavtalen, p.t. 6 mnd.

Likestilt med oppsigelse av avtalen stilles en parts død. Boet kan videreføre praksisen i oppsigelsestiden ved hjelp av vikar.

# MISLIGHOLD

Dersom en part gjør seg skyldig i vesentlig mislighold av avtalen kan avtalen heves med umiddelbar virkning.

Dersom det regionale helseforetaket hever den individuelle driftstilskuddsavtalen overfor legen, eller dersom legen mister sin autorisasjon eller på annen måte mister retten til å drive selvstendig legevirksomhet, kan de andre parter heve avtalen med umiddelbar virkning.

# REFORHANDLING, TVISTER, UENIGHETER

Ved uenighet om vilkårene for inngåelse av samarbeidsavtale mellom avtalespesialist og helseforetak/institusjon skal saken løses ved mekling mellom det aktuelle RHFet/det aktuelle HFet/institusjonen og Legeforeningen.

Den enkelte part kan kreve denne avtale reforhandlet en gang pr år. Partene må være enige om eventuelle endringer.

Ved tvist om forståelsen av denne samarbeidsavtalen, skal uenigheten først søkes løst ved dialog mellom avtalepartene der grunnlaget for uenigheten og eventuelle forslag og løsninger fra hver av partene fremgår av møtereferat. Fører dette ikke frem kan uenigheten søkes løst ved bistand fra RHF og Legeforeningen.

# PARTENES UNDERSKRIFT

Avtalen gjelder fra og er utstedt i 2 eksemplarer, ett til hver av avtalepartene.

Sted, dato

......................... .........................

Kopi av denne samarbeidsavtalen sendes ……………